ຄະນະບໍລິການງານສູນກາງພັກກອມມູນິດຫວຽດນາມສົ່ງສານອວຍພອນເຖິງຄະນະບໍລິຫານງານສູນກາງພັກປຊຊປະຕິວັດລາວ
(ພາບປະກອບອີນເຕີແນັດ)
ເນື່ອງໃນໂອກາດສະເຫຼີມສະຫຼອງ 62 ປີແຫ່ງວັນສ້າງຕັ້ງພັກປະຊາຊົນປະຕິວັດລາວ (22/03/1955 – 22/03/2017), ຄະນະບໍລິການງານສູນກາງພັກກອມມູນິດຫວຽດນາມ ໄດ້ສົ່ງສານອວຍພອນເຖິງຄະນະບໍລິຫານງານສູນກາງພັກປະຊາຊົນປະຕິວັດລາວ. ເນື້ອໃນສານວອຍພອນມີຕອນຂຽນວ່າ.
ພັກກອມມູນິດຫວຽດນາມ ແລະ ປະຊາຊົນຫວຽດນາມ ຊົມເຊີຍບັນດາຜົນງານເຊິ່ງພັກປະຊາຊົນປະຕິວັດລາວ ແລະ ປະຊາຊົນລາວ ອ້າຍນ້ອງຍາດມາໄດ້ ພາຍຫຼັງໄລຍະ 30 ປີແຫ່ງການປ່ຽນແປງໃໝ່ ແລະ ກວ່າໜຶ່ງປີແຫ່ງການຜັນຂະຫຍາຍປະຕິບັດມະຕິກອງປະຊຸມໃຫຍ່ຄັ້ງທີ 10 ຂອງພັກປະຊາຊົນປະຕິວັດລາວ. ຫວຽດນາມ ສະໜັບສະໜູນວິວັດແຫ່ງການປ່ຽນແປງໃໝ່ຂອງລາວ ຢ່າງແຮງ ແລະ ເຊື່ອໝັ້ນຢ່າງແນວແນ່ວ່າ, ສືບຕໍ່ມູນເຊື້ອ ແລະ ເສີມຂະຫຍາຍບັນດາຜົນງານທີ່ບັນລຸໄດ້, ພາຍໃຕ້ການຊີ້ນຳນຳພາຂອງພັກປະຊາຊົນປະຕິວັດລາວ, ປະຊາຊົນລາວ ບັນດາເຜົ່າ ສືບຕໍ່ຍາດໄດ້ຜົນງານໃໝ່ຫຼາຍຢ່າງ, ໃຫຍ່ຫຼວງກວ່າ ໃນວິວັດແຫ່ງການປ່ຽນແປງໃໝ່ກວ່າອີກ, ປະຕິບັດມະຕິກອງປະຊຸມໃຫຍ່ຄັ້ງທີ 10 ຂອງພັກປະຊາຊົນປະຕິວັດລາວ ຢ່າງມີໄຊ; ສ້າງສາປະເທດລາວ ແຫ່ງສັນຕະພາບ, ເອກະລາດ, ປະຊາທິປະໄຕ, ເອກະພາບ ແລະ ຈະເລີນຮຸ່ງເຮືອງ ຕາມເປົ້າໝາຍສັງຄົມນິຍົມ.
ແລະກໍ່ໃນວັນດຽວກັນ, ທ່ານຫົວໜ້າຄະນະພົວພັນຕ່າງປະເທດສູນກາງພັກກອມມູນິດຫວຽດນາມ ຮ່ວາງບິ່ງກວນ ກໍ່ສົ່ງສານອວຍພອນເຖິງຫົວໜ້າຄະນະພົວພັນຕ່າງປະເທດສູນກາງພັກປະຊາຊົນປະຕິບັດລາວ ທ່ານນາງ ສູນທອນ ໄຊຍະຈັກ ແລະ ຄະນະພົວພັນຕ່າງປະເທດສູນກາງ ກໍໄດ້ໄປອວຍພອນສະຖານທູດສປປ.ລາວ ປະຈຳຫວຽດນາມ.
(ແຫຼ່ງຄັດຈາກ VOV)